Az Európai Unió Tanácsi munkacsoport ülése 2012. október és 2013. december között tárgyalta az egyes köz- és magánprojektek környezetre gyakorolt hatásainak vizsgálatáról szóló 2011/92/EU irányelv (KHV irányelv) felülvizsgálatát. Ennek eredményeként 2014. május 16-án lépett hatályba *az európai parlament és a tanács 2014/52/EU irányelve az egyes köz- és magánprojektek környezetre gyakorolt hatásainak vizsgálatáról szóló 2011/92/EU irányelv módosításáról*. A 2014/52/EU irányelv pontosítja, illetve részletezi a KHV irányelv legtöbb fogalmát, ami elősegíti a KHV irányelv gyakorlati alkalmazását, mind az engedélyező hatóság, mind a beruházók részére. A tagállamoknak a 2014/52/EU irányelv átültetéséről annak hatályba lépését követő 3 éven belül, vagyis 2017. május 16-áig kell gondoskodniuk.